Diari Oficial de la Generalitat Valenciana


Sumari del DOGV 6866, del 20-09-2012 (2012/8618)

Notificació del laude emés per la Junta Arbitral de Transports de València. Expedient número V-57/2012.
-------------------------------------------------------------------------------------------------------

### Dades del document

Número de DOGV
:   6866

Data del DOGV
:   20-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8618


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-57/2012. [2012/8618]  
Ramón Escrig Moreno, president de la Junta Arbitral de Transports de València, manifesta que d'acord amb el que es disposa en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Model Espai Alumini, SL, que s'ha dictat laude en l'expedient referenciat i com que és possible efectuar-ne la notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Norma Barrachina Navarro i Carlos Virosque Verdú, que excusa la seua absència. Secretària vocal: Amparo Peris Catalá. Parts. Reclamant: Transportes Gallastegui, SL, representada per Enrique Raúl Gordo Daríes. Reclamat: Model Espai Alumini, SL, que no compareix a l'acte de vista.  
A València, 25 de juliol de 2012, a les 13.00 hores, és constituïda la Junta Arbitral de Transports pels membres indicats al marge i amb l'assistència de les parts per a resoldre l'expedient V-57/2012, i es procedix a la realització de la vista oral respecte de la reclamació següent: impagament de ports. Incompareixença del demandat.  
  
Iniciada la vista oral pel president, es procedix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació a vista per al dia 12 de juliol de 2012 per mitjà de l'exposició d'estes en el tauler d'anuncis de l'Ajuntament d'Alaquàs, segons queda acreditat en la documentació que consta en l'expedient.  
A continuació se li concedix la paraula a la reclamant que basa la seua reclamació en els antecedents de fet següents:  
1. Com a conseqüència de les relacions comercials existents entre les parts, la reclamant va realitzar per compte de la reclamada diversos transports que queden degudament detallats en les factures adjuntes a la demanda.  
Acabats estos, es van presentar per al seu cobrament les factures núm. 146/10421, de data 27 de setembre de 2011, per import de 694,69 euros, i núm. 146/10364, de data 27 de setembre de 2011, per import de 1.802,33 euros.  
Totes i cadascuna van ser desateses als seus respectius venciments.  
  
Després de fer múltiples gestions de cobrament sense aconseguir cobrar, és pel que s'interposa esta reclamació on se sol·licita que una vegada que siga reconegut el seu dret, es condemne la reclamada al pagament de l'import total de 2.497,02 euros, més els interessos legals de demora d'acord amb el que preveu la Llei 3/2004, de 29 de desembre, per la qual s'establixen mesures de lluita contra la morositat en operacions comercials, que en l'article 7 establix el tipus d'interés legal de demora a aplicar en operacions comercials, i en la seua disposició transitòria única n'establix l'aplicació a tots els contractes realitzats després del 8 d'agost de 2002, amb un tipus d'interés legal de demora del 8%, tant per al primer com per al segon semestre de 2012. (BOE núm. 1, de 02.01.2012, i BOE núm. 156, de 30.06.2012)).  
S'apliquen els següents fonaments jurídics:  
1. La competència territorial de la Junta, de la qual no s'al·lega res, la determinen els articles 6 i 7.2 del Reglament de la LOTT (RD 1211/1990).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es considerarà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractats». No consta en l'expedient que s'haja fet cap manifestació en el sentit preceptuat.  
  
3. És aplicable l'invocat article 7.2 de la Llei 3/2004, de 29 de desembre, per la qual s'establixen mesures de lluita contra la morositat en les operacions comercials, en relació amb l'interés legal aplicable a la quantitat deguda per haver incorregut el deutor en mora.  
  
4. Dels documents aportats i de les declaracions realitzades durant el transcurs de la vista, es deduïx que efectivament els transports reclamats es van realitzar tal com han sigut detallats, la qual cosa dóna un dret de cobrament a favor de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Gallastegui, SL, representada per Enrique Raúl Gordo Daríes, contra Model Espai Alumini, SL, ja que ha quedat acreditat que realitzats els ports, estos han de ser pagats.  
Per tot això, Model Espai Alumini, SL, haurà de pagar a Transports Gallastegui, SL la quantitat de dos mil quatre-cents noranta-set euros amb dos cèntims (2.497,02 euros), més els interessos legals meritats i que d'acord amb el càlcul realitzat segons la norma assenyalada ascendixen a la quantitat de huitanta-set euros amb dotze cèntims (87,12 euros).  
Contra este laude pot exercitar-se l'acció d'anul·lació davant de la Audiència Provincial de València en el termini dels dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això anterior, dins dels deu dies següents al de la notificació del laude se'n podrà sol·licitar a esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se'n l'execució forçosa davant del jutjat de 1a instància de València que corresponga, segons el que establix la Llei Orgànica 5/2011, de 20 de maig, complementària de la Llei 11/2011, de Modificació de la Llei d'Arbitratge, que deroga expressament la lletra g de l'apartat 2 de l'article 86 de la Llei Orgànica del Poder Judicial.»  
  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 6 de setembre de 2012.- El president de la Junta Arbitral de Transports de València: Ramón Escrig Moreno.